Oszd meg és... férj hozzá! | ReCity Magazin
Van, aki barter (Cserebere.hu), van, aki szívesség formájában fogja megosztani (Szívesség.net), amije van – legyen szó tudásról vagy időről (Önkéntes.hu), eszközökről (Oszkár), növényekről (Plantcatching), elolvasott könyvekről (Rukkola.hu) vagy akár a kanapéjáról (Couchsurfing) -; és van, aki profitot is csinál ezekből. Ilyen például a Vatera, ahol eladhatjuk megunt vagy már nem használt dolgainkat, a TaskRabbit, ahol apróbb feladatok ellátására kérhetjük fel a közelben lakókat, a JustShareIt, amelyen keresztül autót bérelhetünk másoktól, vagy személyes kedvencem, az Airbnb.
Ahogy a bevezetőből talán kiderült, szeretek másoknál aludni. Volt olyan “vendéglátóm”, akivel személyesen még csak nem is találkoztam – ami érthető, hiszen amíg én az ő ágyában aludtam, ő valaki máséban. Ami összekapcsolt minket az – talán a kalandvágy mellett – az Airbnb weboldal volt, ahol bárki kiadhatja szobáját vagy lakását. A rendszer úgy működik, mint a CouchSurfing – csak itt pénzt is csinálhatunk a dologból.
Olvasd el “Környezettudatos közösségek a városban is (?)” című írásunkat!
A városi levegő tisztább lehet, ha többen ülünk egy autóban vagy ha közösségi biciklit (Bubi) használunk; a városban a szemét mennyisége csökken, ha odaadjuk valakinek a megmaradt ételünket (Elemorzsia, Élelmiszerbank, LeftoverSwap) vagy a nem használt tárgyainkat (Ingyen elvihető); a városokban kevesebben éheznének, ha a termelők a megmaradt termékeiket önkéntesek segítségével eljuttatnák a rászorulóknak (Food Not Bombs Budapest, Cropmobster, Budapest Bike Maffia). Emellett pedig kapcsolatok, barátságok, közösségek épülhetnek a közös bevásárlás által (Szatyor), vagy ha kinyitjuk a konyhánkat mások számára (Piqniq, lakáséttermek), amivel akár az egészségesebb, változatosabb, helyi étkezés is elősegíthető – és ez csak néhány a megannyi lehetőség közül!
Olvasd el “Jól enni! – Neked mi van a tányérodon?” című írásunkat is!
Vajon mennyi termőföldet használunk fel és mennyi káros anyaggal terheljük a környezetet azért, hogy mindenkinek legyen saját mosógépe, amely a tervezett elavulás eredményeképpen néhány év múlva úgyis lecserélésre kerül? Vagy azzal, hogy szállodákat húzunk fel olyan helyeken, ahol korábban zöldfelület volt?
Olvasd el “A hulladék érték!” című írásunkat is!
Címkék: gazdaság, hulladékkezelés, közösség, sharing economy, tervezett elavulás, urbanizáció, Y generáció